Βασίλης Κοντοζαμάνης

Ο Βασίλης Κοντοζαμάνης (Αθήνα, 1972) είναι Έλληνας ερευνητής και πολιτικός με καταγωγή από το Άστρος Κυνουρίας.

Βιογραφικό
Σπούδασε Μαθηματικός στο Πανεπιστήμιο Ιωαννίνων και διοίκηση υπηρεσιών υγείας στο Πανεπιστήμιο του Μπέρμιγχαμ. Κατέχει επίσης MBA στη Διοίκηση Επιχειρήσεων από το ALBA - The American College of Greece. Διετέλεσε αντιπρόεδρος του ΕΟΦ από το 2004 εώς το 2008 και από το 2008 εώς το 2009 πρόεδρός του, διοικητής της 1ης Υγειονομικής Περιφέρειας Αττικής από το 2012 μέχρι το 2014 και από το 2014 μέχρι τον Φεβρουάριο του 2015 διετέλεσε εκπρόσωπος τύπου του Υπουργείου Υγείας. Εκπροσώπησε την Ελλάδα στο Διοικητικό Συμβούλιο του Ευρωπαϊκού Οργανισμού Φαρμάκων.

Στις 9 Ιουλίου 2019 ορίστηκε υφυπουργός Υγείας και στις 5 Ιανουαρίου 2021 αναπληρωτής υπουργός Υγείας στην κυβέρνηση του Κυριάκου Μητσοτάκη, θέση που διατήρησε έως τις 31 Αυγούστου 2021.

Παραπομπές

Κατηγορία:Έλληνες υφυπουργοί Υγείας
Κατηγορία:Έλληνες αναπληρωτές υπουργοί Υγείας